-Կարմիր գիրքն ամեն 5-10 տարին մեկ վերանայման կարիք ունի: Վերջին Կարմիր գրքի վերաթողարկումը պայմանավորված էր նրանով, որ ավելի ճիշտ աշխատանքներ տարվեին ու ճիշտ չափորոշիչներով ընդգրկվեին հազվագյուտ և ոչնչացման վտանգի տակ գտնվող կենդանիները: Բացի այդ` մենք միջազգային բազմաթիվ կոնվենցիաներ ենք ստորագրել, և ըստ դրանց` պարտավոր էինք շարժվել այդ միջազգային օրենքներով: Կարմիր գրքով նաև կարողանում ենք պարբերաբար գնահատել մեր կենսաբազմազանության վիճակը, այսինքն` որոնք են հազվագյուտ, անհետացող, էնդեմիկ տեսակները, որպեսզի կարողանանք դրանք պահպանել: Համապատասխան մասնագետները մշտապես աշխատանքներ են տանում, տեղեկատվություն են հավաքում տեսակների վերաբերյալ: Դրանք աստիճանաբար կուտակվում են, և, հնարավոր է, որ մի օր Կառավարության որոշման մեջ փոփոխություն արվի, և ինչ-որ տեսակ, որն արդեն անհետացման եզրին է հայտնվել, մտցվի Կարմիր գրքի ցանկ: